СЁЛЕТНІ Дзень маці для дзвюх нашых зямлячак запомніцца на ўсё жыццё: яны ўдастоіліся высокай дзяржаўнай узнагароды — ордэна Маці. Ва ўрачыстым прыёме ў Мінску прынялі ўдзел 28 матуль са сталічнага рэгіёну, якія нарадзілі і выхоўваюць не менш за пяцёра дзяцей. Нарачанскі край на ім прадстаўлялі мядзяльчанка Таццяна Нікончык і жыхарка аграгарадка Баяры Валянціна Мычка. Ганаровыя ўзнагароды за мацярынскую любоў, клопат і пяшчоту ўручыў старшыня Мінскага абласнога Савета дэпутатаў Іван Ліпніцкі. Такім чынам, у радах тытулаваных жанчын Мядзельшчыны значацца ўжо чатыры дзясяткі матуль.